
Uchelgeisiau’r strategaeth gweithlu 2024 i 2027 – ein 
cynnydd hyd yn hyn
Mai 2026

Thema un: Gweithlu sy’n ymgysylltu, yn llawn cymhelliant ac yn iach
Uchelgais: bydd y gweithlu gofal cymdeithasol yn teimlo eu bod yn cael eu gwerthfawrogi a'u cefnogi ble bynnag y maen nhw’n gweithio.

· Cynyddu cyfran y gweithlu sy'n teimlo bod eu morâl yn dda

Yn ôl arolwg Dweud Eich Dweud 2025, dywedodd 83 y cant o'r ymatebwyr fod eu morâl yn dda (i fyny o 77 y cant yn 2024 a 65 y cant yn 2023).​

· Bod y gweithlu yn gwybod ble i gael gwybod am gymorth iechyd a llesiant yn y gwaith 

Yn ôl arolwg Dweud Eich Dweud 2025:

· mae 51 y cant yn dod o hyd i wybodaeth gan eu rheolwr (i fyny o 46 y cant yn 2024) 

· mae 44 y cant yn dod o hyd i wybodaeth o wefannau eu cyflogwr (i fyny o 43 y cant yn 2024)

· mae 29 y cant yn dod o hyd i wybodaeth drwy Gofal Cymdeithasol Cymru (i fyny o 26 y cant yn 2024 ond i lawr o 33 y cant yn 2023)

· byddai 11 y cant yn cael mynediad at gymorth trwy Canopi (i fyny o wyth y cant yn 2024 a saith y cant yn 2023).

· Gostwng canran y gweithlu sy'n dweud eu bod wedi cae leu bwlio, gwahaniaethu neu aflonyddu

Mae'r arolwg Dweud Eich Dweud yn gofyn ymatebwyr os ydyn nhw wedi profi bwlio, gwahaniaethu neu aflonyddu o fewn y 12 mis diwethaf gan:

Reolwyr: 
· bwlio (wyth y cant, yr un fath â 2024) 
· gwahaniaethu (saith y cant, i lawr o wyth y cant yn 2024) 
· aflonyddu (pedwar y cant, yr un fath â 2024). 

Gydweithwyr: 
· bwlio (saith y cant, i lawr o wyth y cant yn 2024) 
· gwahaniaethu (pump y cant, yr un fath â 2024) 
· aflonyddu (pedwar y cant, yr un fath â 2024). 

Bobl maen nhw'n eu cefnogi neu eu teuluoedd: 
· bwlio (pedwar y cant, i lawr o bump y cant yn 2024) 
· gwahaniaethu (pedwar y cant, i lawr o bump y cant yn 2024) 
· aflonyddu (chwech y cant, i lawr o saith y cant yn 2024). 

· Gostwng canran y gweithlu sy'n bwriadu gadael y sector yn y deuddeg mis nesaf 

Yn ôl yr arolwg Dweud Eich Dweud, mae 20 y cant yn anelu i adael y sector, mewn 14 mis ar gyfartaledd. Mae hyn yn cynrychioli gwelliant bach ers 2024, pan oedd 25 y cant yn bwriadu gadael mewn 13 mis ar gyfartaledd.

· Mesurau safonol, y gellir eu cymharu'n genedlaethol, ar gyfer bodlonrwydd ar fywyd, teimlo'n werth chweil, hapusrwydd a gorbryder 

Trwy'r arolwg Dweud Eich Dweud, rydyn ni'n asesu llesiant y gweithlu gan ddefnyddio ONS4. Mae'r rhain yn bedwar mesur sy'n cael eu defnyddio gan y Swyddfa Ystadegau Gwladol (ONS) i fesur gwahanol agweddau ar lesiant personol ar raddfa o 0 i 10.

Gwnaethon ni gymharu ymateb cyfartalog arolwg 2025 â chyfartaledd y DU ar gyfer pob mesur. Fe wnaethon ni hefyd gymharu ymateb cyfartalog yr arolwg â'r cyfartaleddau o 2024. Roedd pob un o'r canfyddiadau isod yn uwch na chyfartaledd y DU a chyfartaleddau 2024:

Bodlonrwydd ar fywyd: 7.78 (cyfartaledd y DU: 7.45, cyfartaledd 2024 6.54)

Mae bywyd yn werth chweil: 8.25 (cyfartaledd y DU: 7.73, cyfartaledd 2024 7.11)

Hapusrwydd ddoe: 7.75 (cyfartaledd y DU: 7.39, cyfartaledd 2024 6.58)

Gorbryder: 5.30 (cyfartaledd y DU: 3.23, cyfartaledd 2024 4.35) 
​
Thema dau: Denu a recriwtio
Uchelgais: bydd gofal cymdeithasol wedi'i sefydlu'n dda fel brand cryf a hawdd ei adnabod, a'r sector o ddewis i'n gweithlu yn y dyfodol.

· Cynnal canran y bobl sy'n ymuno â'r sector oherwydd eu bod eisiau gwneud gwahaniaeth 

Yn ôl arolwg Dweud Eich Dweud 2025, ymunodd 50 y cant oherwydd eu bod eisiau gwneud gwahaniaeth (i lawr o 69 y cant yn 2024 a 63 y cant yn 2023).

· Lleihau canran y swyddi gwag fel cyfran o'r sector

Roedd swyddi gwag yn cynrychioli saith y cant o'r gweithlu yn 2025 (i fyny o chwech y cant yn 2024 a 2023 ond i lawr o naw y cant yn 2022)

· Lleihau heriau recriwtio a chadw

Nododd arolwg Dweud eich Dweud 2025 bedair prif her recriwtio a chadw sy'n wynebu cyflogwyr gofal cymdeithasol:

· Cadw staff
· Cyflog isel
· Amodau gwaith gwael
· Diffyg parch a chydnabyddiaeth

· Gwella hyd gwasanaeth, gan ddefnyddio data o'r gofrestr fel mesur o gyfraddau cadw

Rydyn ni wedi defnyddio data o Gofrestr Gofal Cymdeithasol Cymru, ym mis Chwefror 2026, i ddangos pa mor hir mae pobl wedi bod yn eu rolau presennol ar draws gwahanol rannau o'r gweithlu gofal cymdeithasol. 

Mae'r tabl isod yn dangos y blynyddoedd cyfartalog a chanolrifol mewn swydd ar gyfer gwahanol rolau gofal cymdeithasol, ac mae'r ffigurau hyn yn ffurfio'r mesurau gwaelodlin ar gyfer 2025 i 2026. Os bydd cadw yn gwella, bydden ni’n disgwyl gweld y blynyddoedd cyfartalog a chanolrif yn cynyddu dros amser.



	
	Blynyddoedd ar gyfartaledd
	Blynyddoedd canolrifol

	Rheolwyr cartrefi gofal oedolion
	7.52
	4.0

	Gweithwyr cartrefi gofal oedolion
	5.67
	3.0

	Rheolwyr gofal cartref
	7.72
	5.0

	Gweithwyr gofal cartref
	6.30
	4.0

	Rheolwyr gofal preswyl i blant
	4.13
	2.0

	Gweithwyr gofal preswyl i blant
	3.75
	3.0

	Gweithwyr cymdeithasol cymwysedig
	6.02
	4.0

	Arall
	4.79
	4.0



· Gwella faint mae’r gweithlu yn teimlo eu bod yn cael eu gwerthfawrogi

Yn ôl arolwg Dweud Eich Dweud 2025, roedd:

· 68 y cant yn teimlo eu bod yn cael eu gwerthfawrogi gan eu rheolwr, (i lawr o 70 y cant yn 2024 ac i fyny o 61 y cant yn 2023)

· 78 y cant yn teimlo eu bod yn cael eu gwerthfawrogi gan eu cydweithwyr, (i lawr o 80 y cant yn 2024 ac i fyny o 71 y cant yn 2023) 

· 81 y cant yn teimlo eu bod yn cael eu gwerthfawrogi gan y bobl maen nhw'n eu cefnogi (i fyny o 80 y cant yn 2024 a 76 y cant yn 2023) 

· 56 y cant yn teimlo eu bod yn cael eu gwerthfawrogi gan asiantaethau partner (i lawr o 57 y cant yn 2024 ac i fyny o 48 y cant yn 2023) 

· 50 y cant yn teimlo eu bod yn cael eu gwerthfawrogi gan y cyhoedd yn gyffredinol, (yn gyson â 51 y cant yn 2024 ac i fyny o 44 y cant yn 2023)

· Gwella canfyddiad y cyhoedd yng Nghymru o’r gweithlu

Ym mis Ionawr 2025, fe wnaethon ni gomisiynu Beaufort Research i ofyn cyfres o gwestiynau i 1,000 o aelodau o'r cyhoedd yng Nghymru i ddarganfod beth maen nhw'n ei feddwl am y sector gofal cymdeithasol. 

· Dywedodd 73 y cant fod ganddynt hyder mewn pobl sy'n gweithio mewn gofal (i fyny o 72 y cant yn 2023)

· Dywedodd 65 y cant wrthym eu bod yn credu bod gweithwyr gofal preswyl bob amser yn fedrus ac yn broffesiynol yn yr hyn maen nhw'n ei wneud (i lawr o 67 y cant yn 2023)

· Mae 62 y cant yn credu bod gweithwyr gofal cartref bob amser yn fedrus ac yn broffesiynol yn yr hyn maen nhw'n ei wneud (i lawr o 65 y cant yn 2023).
​​
Thema tri: Modelau gweithlu di-dor
Uchelgais: modelau gweithlu amlbroffesiynol ac aml-asiantaeth fydd y norm

· Cynnal gwaith ymgysylltu blynyddol â byrddau gweithlu rhanbarthol i gael adborth ynghylch sut mae anghenion gweithlu integredig yn cael eu diwallu.

Mae Byrddau Partneriaeth Rhanbarthol wedi'u creu fel rhan o'r Ddeddf Gwasanaethau Cymdeithasol a Llesiant (Cymru) i:

· gwella llesiant y boblogaeth
· gwella sut mae gwasanaethau iechyd a gofal yn cael eu darparu.
· Rhaid i bob Bwrdd Partneriaeth Rhanbarthol:
· creu asesiad poblogaeth rhanbarthol a chynllun ardal ranbarthol
· Creu adroddiad blynyddol rhanbarthol
· Dangos ymgysylltu â dinasyddion a chyd-gynhyrchu.

Mae saith Bwrdd Partneriaeth Rhanbarthol yng Nghymru:

Bwrdd Partneriaeth Rhanbarthol Caerdydd a'r Fro
Bwrdd Partneriaeth Rhanbarthol Cwm Taf Morgannwg
Bwrdd Partneriaeth Rhanbarthol Gwent
Bwrdd Partneriaeth Rhanbarthol Gorllewin Cymru
Bwrdd Partneriaeth Rhanbarthol Gogledd Cymru
Bwrdd Partneriaeth Rhanbarthol Gorllewin Morgannwg
Bwrdd Partneriaeth Rhanbarthol Powys

· Cynhyrchu adroddiadau monitro blynyddol SCWWDP i ddeall blaenoriaethau gweithlu gwasanaethau integredig.

Fe wnaethon ni gyhoeddi'r adroddiad themâu a chanfyddiadau cenedlaethol ar sut y cafodd grantiau SCWWDP eu buddsoddi gan ranbarthau yn 2024 i 2025 ym mis Ionawr 2026

Thema pedwar: Adeiladu gweithlu sy'n barod i ddigidol 
Uchelgais: bydd galluoedd digidol a thechnolegol y gweithlu wedi’i ddatblygu'n dda ac yn cael ei ddefnyddio'n health i wneud y gorau o’n ffordd o weithio, er mwyn ein helpu i ddarparu'r gofal gorau posib i bobl.

· Sefydlu'r mesurau cywir ar gyfer llythrennedd a hyder digidol.

Mae Gofal Cymdeithasol Digidol (DiSC) Cymru yn dod â sefydliadau ar draws y sector gofal cymdeithasol yng Nghymru at ei gilydd i weithio ar y cyd ar newid digidol. Nid sefydliad neu system unigol yw DiSC, ond partneriaeth genedlaethol strwythuredig, dan arweiniad sector sy'n anelu at gefnogi trawsnewid digidol cyson a chynaliadwy ledled Cymru, sy'n canolbwyntio ar y person.

Mae Fframwaith DiSC Cymru wedi'i adeiladu o amgylch pedwar piler strategol:

· Datblygiad arloesol – gyrru diwygio cenedlaethol, cefnogi integreiddio iechyd a gofal cymdeithasol, dylanwadu ar bolisi a symleiddio cyllid. 

· Dechrau cadarn – nodi’r heriau allweddol a gosod y blociau adeiladu digidol hanfodol i gefnogi data, sgiliau a phrosesau hanfodol. 

· Dyfeisgarwch disglair – cefnogi ymchwil ac arloesi, a threialu dulliau newydd gall cael eu graddio a'u hymgorffori. 

· Darparu gwybodaeth – sefydlu dulliau ffurfiol o rannu gwersi sydd wedi’I ddysgu, ymarferion gorau ac astudiaethau achos i osgoi dyblygu a chyflymu cynnydd. 

Mae'r pileri wedi'u hintegreiddio ac yn rhyng-ddibynnol, gan weithio gyda'i gilydd i gyflawni'r weledigaeth wedi'i rannu o well digidol, gwell gofal cymdeithasol a gwell bywydau. 

Mae DiSC Cymru yn cydnabod nad yw trawsnewid digidol mewn gofal cymdeithasol yn ymwneud â thechnoleg yn unig, ond yn ymwneud â phobl, diwylliant, prosesau ac arweinyddiaeth. Mae'n helpu sefydliadau i asesu aeddfedrwydd digidol, magu hyder a defnyddio offer digidol mewn ffyrdd sy'n gwella canlyniadau i bobl sy'n defnyddio gofal a chymorth, gofalwyr di-dâl a'r gweithlu. 

Wrth fynd ymlaen, bydd mesurau effaith ar gyfer y thema hon o adeiladu gweithlu sy'n barod i ddigidol yn cael eu datblygu mewn partneriaeth â phartneriaid cenedlaethol, gan sicrhau eu bod yn ystyrlon, yn gymesur ac yn cyd-fynd â blaenoriaethau'r sector.
​
Thema pump: Addysg a dysgu rhagorol
Uchelgais: bydd y buddsoddiad mewn addysg a dysgu ar gyfer gweithwyr iechyd a gofal cymdeithasol proffesiynol yn darparu'r sgiliau a'r galluoedd sydd eu hangen i ddiwallu anghenion pobl Cymru

· Lleihau canran y gweithlu cofrestredig sy'n gorfod ennill y cymwysterau sydd eu hangen i adnewyddu eu cofrestriad

Mae'r llwybr asesu cyflogwr yn caniatáu i gyflogwyr gymeradwyo cais eu gweithwyr i gofrestru ar ôl asesu eu dealltwriaeth yn erbyn rhestr o feysydd. Mae'r llwybr hwn ar gyfer pobl nad oes ganddyn nhw gymhwyster angenrheidiol.

Ym mis Chwefror 2026, roedd y gweithlu a oedd wedi'u hasesu gan eu cyflogwr fel a ganlyn:

· gweithlu cartrefi gofal i oedolion – 53.7 y cant
· rheolwyr cartrefi gofal i oedolion – 54.5 y cant
· gweithwyr cartrefi gofal i oedolion – 56.3 y cant

· gweithlu gofal cartref – 44.2 y cant
· rheolwyr gofal cartref – 54.1 y cant
· gweithwyr gofal cartref – 46.0 y cant

· gweithlu cartrefi gofal preswyl – 60.5 y cant
· rheolwyr cartrefi gofal preswyl – 0.8 y cant
· gweithwyr cartrefi gofal preswyl – 65.3 y cant

Dros amser, bydden ni'n disgwyl i gyfran y gweithwyr sy'n defnyddio'r llwybr asesiad cyflogwr leihau wrth i unigolion gwblhau'r cymwysterau gofynnol ac adnewyddu eu cofrestriad ar y sail honno.  

Ond bydd y llwybr yn parhau i gael ei ddefnyddio gan ddechreuwyr newydd, sy'n golygu y gall canrannau leihau'n raddol yn hytrach na diflannu'n gyfan gwbl. Mae patrymau hefyd yn debygol o amrywio yn ôl rôl y swydd a sefydlogrwydd y gweithlu.

· Cynyddu canran y gweithlu sy'n dweud eu bod yn cael yr hyfforddiant iawn i'w cefnogi yn eu rôl 

Yn ôl arolwg Dweud Eich Dweud 2025, cytunodd 86 y cant fod ganddyn nhw'r hyfforddiant cywir i wneud eu gwaith yn dda (gan aros yn gyson yn fras ag 87 y cant yn 2024 ac i fyny o 79 y cant yn 2023). 

· Cynyddu nifer y bobl sy'n cwblhau prentisiaethau 

Cwblhaodd 4,670 o bobl bretisiaeth iechyd a gofal cymdeithasol yn 2025/2026 (i fyny o 4,251 yn 2024/2025).
​
Thema chwech: Arweinyddiaeth ac olyniaeth 
Uchelgais: bydd arweinwyr yn y maes/sector iechyd a gofal cymdeithasol yn dangos arweinyddiaeth gyfunol a thosturiol

· Cynyddu canran y gweithlu a fyddai'n hoffi swydd arwain yn y dyfodol.

Yn ôl arolwg Dweud Eich Dweud 2025, roedd 43 y cant eisiau rôl arwain yn y dyfodol (i lawr o 47 y cant ond i fyny o 36 y cant yn 2023).

· Cynyddu canran y gweithlu sy'n teimlo eu bod eu rheolwr yn eu cefnogi.

Yn ôl yr arolwg Dweud Eich Dweud, mae 73 y cant o'r gweithlu yn teimlo eu bod yn cael eu helpu a'u cefnogi gan eu rheolwr (i fyny o 70 y cant yn 2024 a 66 y cant yn 2023).

· Gostyngiad yn yr anghydraddoldeb o staff lleiafrifol mewn swyddi rheoli

Mae Safon Cydraddoldeb Hil y Gweithlu (WRES) yn offeryn i helpu i fonitro profiad pobl o leiafrifoedd ethnig sy'n gweithio ym maes iechyd a gofal cymdeithasol yng Nghymru. Ar y cyd â Llywodraeth Cymru a GIG Cymru, rydym wedi cyhoeddi adroddiad gofal cymdeithasol WRES cyntaf. 

Darganfyddodd yr adroddiad, er gwaethaf awydd i geisio dilyniant, bod staff gofal cymdeithasol Du, Asiaidd a Lleiafrifoedd Ethnig yn cael eu tangynrychioli mewn swyddi rheoli. Mae dau ar hugain y cant o weithwyr gofal cymdeithasol lleiafrifoedd ethnig yn gostwng i saith y cant ar lefel reolaethol.

Thema saith: Cyflenwad a siâp y gweithlu
Uchelgais: gennym ni weithlu cynaliadwy mewn niferoedd digonol i ddiwallu anghenion iechyd a gofal cymdeithasol ein poblogaeth

· Lleihau canran y swyddi gwag fel cyfran o'r sector

Roedd swyddi gwag yn cynrychioli saith y cant o'r gweithlu yn 2024 (i fyny o chwech y cant yn 2024 a 2023 ond i lawr o naw y cant yn 2022)

· Cael cynllun gweithlu ym mhob rhanbarth yng Nghymru i ddiwallu anghenion y boblogaeth.

Nid oes gan Gymru set gyson o gynlluniau gweithlu gofal cymdeithasol rhanbarthol ffurfiol eto ar draws pob rhanbarth. Er bod Byrddau Partneriaeth Rhanbarthol yn arwain asesiadau anghenion y boblogaeth a chynlluniau ardal ranbarthol, ac mae gweithgarwch cynllunio'r gweithlu ar lefelau lleol a rhanbarthol, mae'r dulliau yn amrywio ledled Cymru. Mae cryfhau cynllunio gweithlu lleol a rhanbarthol yn parhau i fod yn faes pwysig i'w ddatblygu i wella aliniad rhwng cyflenwad gweithlu, sgiliau, ac anghenion poblogaeth leol. 

Mae ymgysylltu ag awdurdodau lleol yn ystod 2025 i 2026 wedi cadarnhau bod yr heriau cynllunio gweithlu strategol a nodwyd yn astudiaeth gwmpasu 2023 yn parhau. Mae'r rhain yn cynnwys capasiti a gallu cyfyngedig, pwysau cyllidebol parhaus, a diffyg offer, systemau a data cyson i gefnogi cynllunio gweithlu effeithiol.  

I gydnabod hyn, bydd trafodaethau cenedlaethol yn cael eu cynnal i gytuno ar y camau nesaf ar gyfer cryfhau cynllunio'r gweithlu gofal cymdeithasol yng Nghymru. Bydd y trafodaethau hyn yn canolbwyntio ar egluro disgwyliadau, gwella cefnogaeth i ranbarthau, ac archwilio pa alluogwyr cenedlaethol pellach y gallai fod eu hangen i gefnogi cynllunio gweithlu rhanbarthol mwy cyson ac effeithiol yn y dyfodol.
​

